இப்படி அடிப்படை பிரச்னைகளாக ஒவ்வொர் இந்தியன் முதுகிலும் இந்த 25 முக்கியப் பிரச்னைகள் இருக்கின்றன... இது தவிர, பிரதம மந்திரியின் ஓயாத வெளிநாட்டுப் பயணம், பிரதமரின் கோடி ரூபாய் கோட்டு, மாநில அரசியலுக்குள் தலையீடு (ஏழு துண்டுகளான தமிழக ஆளுங்கட்சி) என உள்ளத்தால் தினமும் குமுறிக் குமுறி சாகக் கூடிய 100 பிரச்னைகள் கண்முன் நிற்கின்றன... ஒன்று போனால், அதை விடப் பெரிதாக இன்னொன்று வந்து மிரட்டுகிறது. 500 மற்றும் ஆயிரம் ரூபாய்தாள்கள் மதிப்பிழப்பு என்பதை சிறிதாக்கிய ஆதார் அறிவிப்பைப் போல !முதியோர், மருந்துகளுடனே உயிர்வாழும் நோயாளிகள், குழந்தைகள், மாணவர்களின் கல்வி, கொஞ்ச நஞ்சம் மிச்சமிருக்கும் விளைநிலங்கள், ஆறு-ஏரிகள், பிழைப்பிற்காக வெளிநாடுகளில் சென்று தங்கியிருக்கும் இந்தியர்கள் என்று ஒரு போருக்குப் பின்னே பல நூறு பரிதாபங்கள் மறைந்திருக்கின்றன. எனவே, சீனா போன்ற எதிரிநாடுகள் குண்டு போட்டுத்தான் மக்களைக் கொல்லவேண்டும் என்பதில்லை...'குண்டு போடப் போகிறோம்' என்று சொன்னாலே போதும். அதையே காரணம்காட்டி, பல நூறு நாள்களுக்கு மக்களை வெளியில் விடாமல், அன்ன ஆகாரமில்லாமல் கொன்றுவிடும் வேலையை மத்திய-மாநில அரசுகள் சர்வ சாதாரணமாக நிறைவேற்றிவிடும். மொத்தத்தில் மக்கள்தான் பாதிப்பை உணர்ந்தும், அதை வெளிக்காட்ட முடியாமல் சாகப்போகும் ஏமாளிகள்!